ΓΡΑΠΤΗ ΕΡΩΤΗΣΗ E-0999/01

υποβολή: Paulo Casaca (PSE) προς την Επιτροπή

(30 Μαρτίου 2001)

Θέμα: Απαλλαγή 1999 - Γεωργία

Οι διευκρινίσεις της Επιτροπής σχετικά με το σημείο 2.7 του δευτέρου ερωτηματολογίου που αφορά τη χορήγηση απαλλαγής για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999 δεν απαντούν στα ερωτήματα που τέθηκαν ως προς διάφορα ζητήματα. Μπορεί συνεπώς η Επιτροπή να διευκρινίσει τα ακόλουθα σημεία·

Σχετικά με το σημείο 2.7 β):

- Μπορεί η Επιτροπή να είναι πιο συγκεκριμένη στη διαπίστωσή της ότι παρακολουθεί το θέμα αυτό· Μπορεί η Επιτροπή να εγγυηθεί ότι στην παραποίηση γαλακτοκομικών προϊόντων από τη γαλλική επιχείρηση δεν εμπλέκονται συστήματα παρέμβασης ή ενισχύσεων·

- Η απάντηση της Επιτροπήςπονοεί ότι στην αρμοδιότητά της εμπίπτει μόνον η παραποίηση γαλακτοκομικών που επωφελούνται άμεσα από συστήματα παρέμβασης ή ενισχύσεων·

- Η OLAF ή οι γαλλικές αρχές κοινοποίησαν στην Επιτροπή παραποιήσεις γάλακτος εκ μέρους της επιχείρησης αυτής·

Συμπληρωματική απάντηση του κ. Fischler εξ ονόματος της Επιτροπής

(3 Σεπτεμβρίου 2001)

Με όσους πόρους έχει στη διάθεσή της, η Επιτροπή λαμβάνειπόψη της τους ισχυρισμούς για απάτες που εμφανίζονται στον Τύπο ήποπίπτουν στην αντίληψή της με άλλα μέσα. Όπως ανέφερε η απάντηση στην ερώτηση 2.7 στοιχείο β) του δεύτερου ερωτηματολογίου για την χορήγηση απαλλαγής για το οικονομικό έτος 1999, στην περίπτωση που ανέφερε το Αξιότιμο Μέλος του Κοινοβουλίου δεν φαίνεται να εμπλέκεται κοινοτική επιδότηση, αλλά η Επιτροπή δεν είναι σε θέση να δώσει πλήρη εγγύηση για το θέμα αυτό. Δενπάρχουν νεότερες πληροφορίες και στο στάδιο αυτό δεν προβλέπεται καμία περαιτέρω ενέργεια.

Τα νοθευμένα προϊόντα δεν είναι επιλέξιμα για ενίσχυση στο πλαίσιο των καθεστώτων ενίσχυσης γαλακτοκομικών προϊόντων ή άλλων καθεστώτων. Οι κοινοτικοί κανονισμοί ορίζουν τα προϊόντα που είναι επιλέξιμα και ένα νοθευμένο προϊόν δεν εμπίπτει στους ορισμούς αυτούς. Η εφαρμογή των κανονισμών είναι αρμοδιότητα του κράτους μέλους. Οι κανονισμοί περιλαμβάνουν διατάξεις για τον έλεγχο, οι οποίες πρέπει να εφαρμόζονται από τα κράτη μέλη, ώστε να εξασφαλίζεται μεταξύ άλλων ότι τα νοθευμένα προϊόντα δεν επωφελούνται από κοινοτικές ενισχύσεις. Η Επιτροπή ελέγχει την εφαρμογή και τις ελλείψεις, που μπορούν να οδηγήσουν στην επιβολή δημοσιονομικών διορθώσεων στα κράτη μέλη στο πλαίσιο της διαδικασίας εκκαθάρισης των λογαριασμών. Κάθεπόνοια απάτης παραπέμπεται στο Ευρωπαϊκό Γραφείο Καταπολέμησης της Απάτης (OLAF).

Ένα νοθευμένο προϊόν ενδέχεται επίσης να παραβιάζει και άλλες διατάξεις της κοινοτικής νομοθεσίας σχετικά με τα πρότυπα, την ονομασία και την επισήμανση. Αλλά και στους τομείς αυτούς τα κράτη μέλη είναι αρμόδια για την εφαρμογή και τους ελέγχους, που και πάλιπόκεινται σε επαλήθευση εκ μέρους των ελεγκτικών οργάνων της Επιτροπής.

Η Επιτροπή έλαβε πληροφορίες σχετικά με την εν λόγω εικαζόμενηπόθεση νοθευμένου γάλακτος μόνο μέσω του Τύπου. Δενπάρχει κοινοποίηση από τις γαλλικές αρχές σχετικά με τις κατηγορίες αυτές βάσει του κανονισμού αριθ. 595/91 του Συμβουλίου της 4ης Μαρτίου 1991 περί των ανωμαλιών και της ανάκτησης των αχρεωστήτως καταβληθέντων ποσών στα πλαίσια της χρηματοδότησης της κοινής γεωργικής πολιτικής ως και της οργανώσεως ενός συστήματος πληροφόρησης στον τομέα αυτό και περί κατάργησης του κανονισμού (ΕΟΚ) αριθ. 283/72(1).

(1) ΕΕ L 67 της 14.3.1991.